Umwami Mohamed VI yaganiriye na Perezida Kagame ku mavugurura ya AU - Kigali Today\nUmwami Mohamed VI yaganiriye na Perezida Kagame ku mavugurura ya AU\n6-11-2018 - 09:33' | Ibitekerezo ( 1 )\nKuri uyu wa mbere Umwami Mohamed wa VI wa Maroc na Perezida Paul Kagame baganiriye ku mavugururwa y’Umuryango wa Afurika yunze ubumwe (A ) uyoborwa muri uyu mwaka na Perezida Kagame.\nUmwami Mohamed VI yakirwa mu Rwanda mu Kwakira 2016\nIkinyamakuru L’Economiste, cyatangaje ko aba bayobozi bagiranye iki kiganiro ku murongo wa Telefoni, mu gihe bitegura kwitabira inama idasanzwe y’Umuryango wa Afurika yunze ubumwe izabera i Addis Abeba muri Ethiopie.\nIyi nama ikaba iteganyijwe kuzafatirwamo imyanzuro y’inzengi, igamije kuvugurura inzego z’uyu muryango.\nUyu muyobozi ngo yongeye kugaragariza Perezida Kagame ko amushyigikiye muri izi mpinduka ari kugeza ku Muryango wa Afurika yunze ubumwe, anamwizeza ko atazahwema kumutera ingabo mu bitugu kugira ngo, inshingano afite zigerweho.\nMuri iki kiganiro kandi aba bayobozi banaganiriye ku bikorwa bigamije iterambere ry’ubufatanye hagati y’ibihugu byombi.\nUmwami Mohamed VI aheruka mu Rwanda tariki 10 Ukwakira 2016, nyuma y’uko Perezida Kagame nawe yari yasuye Maroc muri kamena uwo mwaka.\nAba bayobozi bombe bakaba barasinyanye amasezerano y;ubufatanye agera kuri 19, ashingiye ku bukerarugendo, ku bwikorezi bw’abantu n’ibintu, ku ngufu, ku nganda zikor imiti, ndetse no ku ma banki.\nUmwami Mohamed VI mu biganiro ahrutse kugirana na Perezida Kagame ubwo aheruka mu Rwanda\nImibanire mwiza y’abakuru b’ibihugu igamije iterambere ry’abaturage babyo niyo ikenewe kurenza ibindi kugira ngo Africa irusheho kwiyobaka no kwikemurira ibibazo cyane cyane iby’Ubukungu, imibereho myiza y’abaturage n’umutekano.\nKayijamahe Faustin yanditse ku itariki ya: 7-11-2018 → Musubize